Anzav a ran bezañ gwelet un toullad  filmoù diwar-benn brezel Irak. Meuleudi forzh pegement em boa klevet diwar-benn Battle for Haditha, moarvat ar gwellañ film war an tem-se. Ma ! Dija, nem boa ket komprenet e oa diazezet war un dra bet choarvezet en gwirionez : ur vombezenn bet lakaet da darzhañ e kêr Haditha a lazh ur soudard. E gamaladed (gant asant ha zoken urzhioù an ofisourien) a ziviz kavout piv en deus graet an torfed er charter. A-benn ar fin e vo lazhet ur bern familhoù no doa graet netra. Savet eo ar film war tri sell : sell ar soudarded amerikan, hini ar familhoù hag hini ar strollad en deus lakaet ar vombezenn. Un tammig start eo da heuliañ er penn-kentañ. Ar pezh em eus bet poan spontus o kompren a oa perak e lakae unan eus an tudennoù ar vombezenn peogwir e seblante bezañ nechet ha disfiuz rak an talibaned. Da choude e vo displeget met er penn-kentañ eo dispiz hag e vezer un tammig diseblant (soñjet em eus e-pad pell ne gredfe ket lakaat ar vombezenn da darzhañ). Eus tu ar soudarded neus hini ebet a vefe dedennus-tre, heuliet e vez unan dreist-holl, a vo taget gant gwallhunvreoù er fin met start eo kaout keuz pe nem santout tost outo. A-benn ar fin eo istor ar familh a zo an hini aesañ da veizhout. Neo ket fall ar film dre ma tiskouez ur bern traoù dilogik er brezel : perak e vez irakiz o lazhañ tud o bro? Penaos e chall soudarded lazhañ hep kaout diegi na truez? Ar gwashañ tout en afer a vo ar fed e vefe tamallet ar baotred (o heuliañ urzhioù) ha neo ket an ofisourien. Met bon setu, neo ket trawalch diskouez traoù spontus, ret eo ivez e vefe ul liamm gant ar seller. Evidon-me eo un tammig chwitet war an dachenn-se hag un dipit eo un tamm.